Revisionen af forordningen om oprettelse af Eurofound bør tage hensyn dens konsekvenser for den administrative byrde og budgetomkostningerne med henblik på at respektere proportionalitetsprincippet. Et generelt princip, der ligger til grund for revisionen, er nødvendigheden af, at oprettelsesforordningen fortsat er enkel, klar og fleksibel, mens der anvendes andre former for regulering (f.eks. forretningsorden) til mere detaljerede bestemmelser. En oprettelsesforordning bør have en mellemlang levetid og sikre den nødvendige fleksibilitet med henblik på mulig fremtidige udvikling i organisationen, uden at det bliver nødvendigt med en yderligere revision.

EU-OSHA's rolle er at informere og bidrage til en bedre, evidensbaseret politikudformning på områder af relevans for sundhed og sikkerhed på arbejdspladsen. Revisionen tager således hensyn til de eksisterende EU-politikker om sundhed og sikkerhed på arbejdspladsen og indebærer komplementaritet i forhold til igangværende og planlagt forskning på dette område udført med EU-midler, som f.eks. dem, der finansieres under Horisont 2020-programmet.

Revisionen vil indebære en mere præcis beskrivelse af EU-OSHA's rolle med hensyn til at bistå Kommissionen med at udforme arbejdsmiljøpolitik. Den vil opdatere EU-OSHA's mandat som et center for oplysninger af teknisk, videnskabelig, juridisk og økonomisk art og ekspertise vedrørende sundhed og sikkerhed på arbejdspladsen.

EU-OSHA's oprettelsesforordning er blevet ændret tre gange, i 1995, 2003 og 2005, hovedsagelig for at tage højde for EU's udvidelse og traktatændringer. De pågældende ændringer har imidlertid ikke ændret væsentligt ved de grundlæggende elementer for agenturet.

Revisionen er ikke et initiativ under programmet for målrettet og effektiv regulering (Refit).

Revisionen af EU-OSHA's oprettelsesforordning vil bringe visse bestemmelser i den eksisterende forordning om EU-OSHA i tråd med den fælles tilgang til decentrale agenturer. Revisionen giver også mulighed for at ajourføre EU-OSHA's mål og opgaver. De nye mål og opgaver skal tilpasses for bedre at afspejle udviklingen på området og imødekomme nye behov.

Forslaget sigter på at revidere forordningen om oprettelse af Det Europæiske Arbejdsmiljøagentur (EU-OSHA) fra 1994. Der er to grunde til revisionen.

I overensstemmelse med kravene i artikel 154 i TEUF er arbejdsmarkedets parter på EU-plan blevet hørt om den mulige kurs for en EU-indsats og om indholdet af det påtænkte forslag. Begge arbejdsmarkedets parter understregede i deres udtalelse, at de gik ind for at opretholde agenturets trepartsstruktur, og at dette skulle afspejles i agenturets mål og i en repræsentation af alle grupper i ledelsesstrukturerne. Ellers kom der ikke nogen forslag om større ændringer af forordningen om oprettelse af EU-OSHA.

Derudover bliver der i forbindelse med revisionen skabt mulighed for at fastsætte foranstaltninger vedrørende bekæmpelse af svig, interessekonflikter, evaluering og revision samt fastlæggelse af en hjemstedsaftale. Revisionen vil desuden harmonisere bestemmelserne om programmering og rapportering i forhold til kravene i den reviderede rammefinansforordning. Terminologien for ledelsesstrukturen bliver bragt i overensstemmelse med den fælles tilgang. Visse elementer i oprettelsesretsakten bliver ikke revideret i lyset af den fælles tilgang som led i dette forslag, da der afventes en yderligere evaluering.

Revisionen af oprettelsesforordningen giver mulighed for at ajourføre EU-OSHA's mål og opgaver. Det bliver bl.a. muligt mere præcist at definere EU-OSHA's rolle med hensyn til at støtte Kommissionen og de øvrige EU-institutioner og organer, medlemsstaterne, arbejdsmarkedets parter og dem, der er involveret i udformningen og gennemførelsen af arbejdsmiljøpolitik på såvel nationalt som europæisk plan.

I overensstemmelse med den fælles tilgang indeholder forslaget en bestemmelse om, at Kommissionen skal evaluere agenturet. Ud over at fremsætte dette forslag påtænker Kommissionen at foretage en tværgående evaluering for at vurdere agenturets mål, mandater, ledelse og opgaver, også set i forhold til andre agenturer, der er aktive inden for arbejdsmarkedet, arbejdsvilkår, erhvervsuddannelse og færdigheder.

a)indsamle, analysere og formidle oplysninger af teknisk, videnskabelig og økonomisk art om sikkerhed og sundhed på arbejdspladsen i medlemsstaterne med henblik på at give dem videre til EU-institutionerne og organerne, medlemsstaterne og interesserede parter; formålet med indsamlingen er at kortlægge risici og god praksis samt eksisterende programmer og prioriterede områder i de enkelte lande og at fremskaffe de nødvendige data til Unionens programmer og prioriterede områder

(10)Det er nødvendigt at fastsætte overgangsbestemmelser for budgettet og overgangsbestemmelser vedrørende bestyrelsen, den administrerende direktør og personalet for at sikre videreførelse af agenturets aktiviteter, indtil denne forordning træder i kraft —

(9)Agenturet bør træffe de nødvendige foranstaltninger for at sikre sikker håndtering og behandling af fortrolige oplysninger. Efter behov vil EU-OSHA vedtage sikkerhedsregler, jf. Kommissionens afgørelse (EU, Euratom) 2015/443 og Kommissionens afgørelse (EU, Euratom) 2015/444.

(8)Bestemmelserne vedrørende EU-OSHA's personale i forordning (EF) nr. 2062/94 bør bringes i overensstemmelse med vedtægten for tjenestemænd i Den Europæiske Union ("personalevedtægten") og ansættelsesvilkårene for de øvrige ansatte i Den Europæiske Union ("ansættelsesvilkårene"), der er fastsat ved Rådets forordning (EØF, Euratom, EKSF) nr. 259/68.

(6)Der findes i forvejen organisationer i Unionen og medlemsstaterne, der leverer sådanne oplysninger og tjenesteydelser. For at få mest gavn på EU-plan af det arbejde, som sådanne organisationer udfører, bør det eksisterende, velfungerende netværk, som EU-OSHA har etableret under forordning (EF) nr. 2062/94, opretholdes, herunder medlemsstaternes kontaktpunkter og deres nationale trepartsnetværk. Det er endvidere vigtigt, at agenturet har meget tætte funktionelle forbindelser til Det Rådgivende Udvalg for Sikkerhed og Sundhed på Arbejdspladsen med henblik på at sikre god koordinering og synergi.

(5)Da de tre trepartsorganer (EU-OSHA, Det Europæiske Center for Udvikling af Erhvervsuddannelse (Cedefop) og Det Europæiske Institut til Forbedring af Leve- og Arbejdsvilkårene (Eurofound)) beskæftiger sig med emner i tilknytning til arbejdsmarkedet, arbejdsmiljø og erhvervsuddannelse og færdigheder, er der behov for tæt koordination mellem de tre agenturer, og der bør anvendes metoder til at forbedre effektivitet og synergi. Når det er relevant, bør agenturet desuden bestræbe sig på at indgå i et effektivt samarbejde med Europa-Kommissionens interne forskningskapacitet.

(4)Agenturet bør så vidt muligt ledes og drives efter principperne i den fælles erklæring fra Europa-Parlamentet, Rådet for Den Europæiske Union og Europa-Kommissionen om decentraliserede agenturer af 19. juli 2012. Dette forslag foregriber ikke eventuelle yderligere ændringer af forordningen om oprettelse af EU-OSHA, som Kommissionen måtte ønske at foreslå efter yderligere evaluering som omhandlet i denne retsakt eller på eget initiativ. Kommissionen vil evaluere mål, mandat, god forvaltningspraksis og opgaver for alle EU-agenturer, der arbejder med arbejdsmarkedet, arbejdsvilkår, erhvervsuddannelse og færdigheder.

e)give EU-institutionerne og organerne og medlemsstaterne disponible, objektive oplysninger af teknisk, videnskabelig, juridisk og økonomisk art og tilbyde den ekspertise, de har behov for til at udforme og gennemføre fornuftige og effektive politikker med henblik på at beskytte arbejdstagernes sikkerhed og sundhed; i det øjemed navnlig give Kommissionen oplysninger af teknisk, videnskabelig, juridisk og økonomisk art og tilbyde den ekspertise, den har behov for til at kortlægge, udarbejde og evaluere lovgivning og foranstaltninger vedrørende beskyttelse af arbejdstagernes sikkerhed og sundhed, især hvad angår lovgivningens virkninger, tilpasning af lovgivningen til den tekniske, videnskabelige og lovgivningsmæssige udvikling samt gennemførelsen i praksis af lovgivningen hos virksomhederne, i særdeleshed med hensyn til mikrovirksomheder og små og mellemstore virksomheder

f)i samarbejde med medlemsstaterne etablere og koordinere det netværk, der er omhandlet i artikel 12, under hensyntagen til nationale og internationale organer og organisationer og EU-organer og organisationer, der leverer sådanne oplysninger og tjenesteydelser

g)indsamle disponible oplysninger om sikkerheds- og sundhedsspørgsmål fra tredjelande og internationale organisationer og stille sådanne oplysninger til rådighed for dem

h)levere tekniske, videnskabelige og økonomiske oplysninger om metoder og hjælpemidler til at gennemføre forebyggende aktiviteter, kortlægge god praksis og fremme forebyggende foranstaltninger, idet der skal tages særligt hensyn til små og mellemstore virksomheders specifikke problemer. Med hensyn til god praksis skal agenturet navnlig fokusere på sådanne former for praksis, som udgør praktiske hjælpemidler til brug for vurdering af risici for sikkerheden og sundheden på arbejdspladsen, og finde frem til de foranstaltninger, der kan træffes for at imødegå disse risici

i)bidrage til udvikling af EU-strategier og -handlingsprogrammer vedrørende sikkerhed og sundhed på arbejdspladsen, uden at dette berører Kommissionens beføjelser

j)gennemføre oplysnings- og kommunikationsaktiviteter og kampagner om emner vedrørende sundhed og sikkerhed.

2.Agenturet sikrer, at de formidlede oplysninger er målrettet mod de endelige brugere. For at nå dette mål arbejder agenturet tæt sammen med de nationale kontaktpunkter, der er omhandlet i artikel 12, stk. 1, i overensstemmelse med artikel 12, stk. 2.

3.Ved udførelsen af sine opgaver skal agenturet opretholde en tæt dialog, navnlig med specialiserede offentlige eller private organer, med offentlige myndigheder og med arbejdstager- og arbejdsgiverorganisationer. Uden at agenturet tilsidesætter sine egne mål, sikrer det samarbejde med andre EU-agenturer med henblik på at undgå overlapninger og fremme synergien og komplementariteten i deres aktiviteter, navnlig med Det Europæiske Institut til Forbedring af Leve- og Arbejdsvilkårene, Det Europæiske Center for Udvikling af Erhvervsuddannelse og, hvor det er relevant, med andre EU-agenturer.

KAPITEL II

AGENTURETS ORGANISATION

Artikel 3 — Forvaltnings- og ledelsesstruktur

Agenturets forvaltnings- og ledelsesstruktur består af:

a)en bestyrelse, der varetager de funktioner, der er fastsat i artikel 5

b)et forretningsudvalg, der varetager de funktioner, der er fastsat i artikel 10

c)en administrerende direktør, der varetager de ansvarsområder, der er fastsat i artikel 11

d)et netværk, der varetager de funktioner, der er fastsat i artikel 12.

AFDELING 1: BESTYRELSEN

Artikel 4 — Bestyrelsens sammensætning

1.Bestyrelsen består af:

a)et medlem fra hver medlemsstat, der repræsenterer regeringen